Graeme Hogg

Graeme Leven Hogg (født 17. juni 1964 i Aberdeen) er en tidligere skotsk fotballspiller som har spilt for en rekke britiske klubber på 1980- og 1990-tallet. Hogg var forsvarsspiller og spilte primært som midtstopper.

Hogg begynte sin karriere hos Manchester United i 1984 og spilte 83 seriekamper for klubben før han dro videre til Portsmouth i 1988. I United ble Hogg FA-cup-vinner etter at laget slo Everton 1–0 i finalen på Wembley under FA-cupen 1984/85, men Hogg var ikke med i troppen som vant finalen. Mens han var på Old Trafford ble han også lånt ut til West Bromwich Albion i 1987.

Etter å ha spilt 100 seriekamper for Portsmouth dro han i 1991 tilbake til sitt hjemland og skrev under for Heart of Midlothian. Under en treningskamp mot Raith Rovers kritiserte han lagkaptein Craig Levein såpass at Levein svarte med å gå inn i en slåsskamp med Hogg, med det resultat av at sistnevte fikk et alvorlig nesebrudd. Begge ble ilagt strenge straffer gjennom at Hogg fikk ti kampers karantene mens Levein på sin side fikk tolv kamper.Smells like team spirit – when things are so bad, you hit your own club-mates, Daily Mail, 23 January 2008.

Graeme Hogg spilte også for Notts County (hvor han var med på å vinne Anglo-Italian Cup) og Brentford før han la opp som aktiv fotballspiller i 1998.

 Referanser 

 Eksterne lenker 

 Spillerprofilen til Hogg på Stretford End.co.uk

Kategori:Skotske fotballspillere
Kategori:Fotballspillere for Manchester United FC
Kategori:Fotballspillere for West Bromwich Albion FC
Kategori:Fotballspillere for Portsmouth FC
Kategori:Fotballspillere for Heart of Midlothian FC
Kategori:Fotballspillere for Notts County FC
Kategori:Fotballspillere for Brentford FC
Kategori:Personer fra Aberdeen
Kategori:Fødsler i 1964